Februarja 2004 se je udeležil Svetovnega prvenstva v poletih, ki je bilo v slovenski Planici. Kar se tiče Ahonena je bilo tam vse v znamenju srebrne barve. Tako je najprej 21. februarja na tekmi posameznikov priletel do drugega mesta in osvojil srebrno medaljo. Naslednjega dne je bil v finski postavi, ki je na ekipni tekmi zasedla drugo mesto in tako je prišel še do ene srebrne medalje.